घर से गायब है कीमती सामान, पुलिस ने दो लोगों को हिरासत में लिया
पिछले हफ्ते शिल्पा शेट्टी के जुहू स्तिथ बंगले में में चोरी हुई थी। मुंबई पुलिस ने इस केस में मामला दर्ज कर दो लोगों को हिरासत में लिया है। पुलिस इन दो लोगों से पूछताछ कर रही है। मीडिया रिपोर्ट के मुताबिक एक्ट्रेस के घर
पिछले हफ्ते शिल्पा शेट्टी के जुहू स्तिथ बंगले में में चोरी हुई थी। मुंबई पुलिस ने इस केस में मामला दर्ज कर दो लोगों को हिरासत में लिया है। पुलिस इन दो लोगों से पूछताछ कर रही है। मीडिया रिपोर्ट के मुताबिक एक्ट्रेस के घर से कीमती सामान चोरी किया गया है। PTI की रिपोर्ट के मुताबिक जुहू पुलिस स्टेशन में मामला दर्ज किया गया है।
अब तक नहीं हुआ सामान की कीमत का खुलासा 
शिल्पा शेट्टी के घर में हुई चोरी के मामले में पुलिस ऑफिसर ने अपडेट दी है। हालांकि, घर से चोरी हुए सामान और सामान की कीमत के बारे में अब तक कोई जानकारी सामने नहीं आई है। शिल्पा शेट्टी और राज कुंद्रा की ओर से इस मामले में अब तक कोई रिएक्शन नहीं आया है।
लंदन, इटली में छुट्टियां मना रही हैं शिल्पा 
हाल ही में शिल्पा ने सोशल मीडिया पर इटली के टस्कनी से फोटोज शेयर की थीं। 8 जून को शिल्पा शेट्टी ने अपना 48वां बर्थडे सेलिब्रेट किया। शिल्पा अपने परिवार के साथ छुट्टियां मनाने लंदन गई थीं।
बीते दिनों शिल्पा ने बॉक्स-ऑफिस पर अपनी फिल्म हंगामा 2 के साथ कमबैक किया था। इसके बाद शिल्पा फिल्म निकम्मा में अभिमन्यु दासानी और शिर्ले सेतिया के साथ नजर आई थीं। जल्द ही शिल्पा शेट्टी रोहित शेट्टी की वेब सीरीज इंडियन पुलिस फोर्स के साथ OTT डेब्यू करेंगी।